Ján Homér

Ján Homér (* 11. december 1980, Dubnica nad Váhom) je slovenský hokejový obranca. Je odchovancom klubu HK Spartak Dubnica nad Váhom.

 Klubový hokej 
Ján Homér začínal s hokejom v Dubnici nad Váhom v miestnom klube HK Spartak Dubnica nad Váhom. Tu aj absolvoval premiéru medzi mužmi. Bolo to v sezóne 1997/98, keď nastúpil za Dubnicu v jednom stretnutí v baráži o Extraligu. Nasledujúcu sezónu ešte odohral za Dubnicu nad Váhom, kde v 1. hokejovej lige SR skončil klub na prvom mieste a Ján Homér tak získal s klubom zlaté medaily. Z materského klubu smerovali jeho kroky do susedného Česka, kde sa stal hráčom Extraligového klubu HC Hamé Zlín. Za HC Hamé Zlín odohral 4 sezóny. Počas nich vypomáhal aj v klube HC Prostějov v 1. hokejovej lige ČR. V sezóne 2001/02 získal s klubom HC Continental Zlín bronzovú medailu.  
Zo Zlína smerovali jeho kroky do klubu Dukla Trenčín. Bolo to v ročníku 2003/04. S klubom získal majstrovský titul. Sezónu 2004/05 si zahral v Extralige až za tri kluby. Sezónu ešte začal v Dukle Trenčín, odkiaľ prestúpil do Skalice a sezónu dohral v rodnej Dubnici nad Váhom. Za klub HK Dubnica nad Váhom v ktorom hokejovo vyrastal, odohral 7 stretnutí v základnej časti a 6 stretnutí v baráži o Extraligu. Počas sezóny si zahral aj v piatich stretnutiach v 1. hokejovej lige SR za ŠHK 37 Piešťany. Po sezóne HK Dubnica pre ekonomické problémy predala extraligovú licenciu klubu MHC Martin a rozpustila seniorské mužstvo. Hráči HK Dubnica si tak museli hľadať nové pôsobiská. Ján Homér sa tak vrátil do Dukly Trenčín, kde strávil tri sezóny. V sezóne 2006/07 hral s Duklou Trenčín finále extraligy proti klubu HC Slovan Bratislava, ktoré ale Dukla Trenčín prehrala a získala tak striebro. 

Pred sezónou 2009/10 sa stal hráčom HC Košice, kde odohral tiež tri sezóny. V Košiciach to bolo pre Jána Homéra úspešné pôsobenie. V ročníkoch 2009/10 a 2010/11 získal s klubom majstrovský titul a v sezóne 2011/12 získal striebro, keď klub HC Košice podľahol vo finále extraligy klubu HC Slovan Bratislava 3:4 na zápasy. 

Z Košíc následne prestúpil do bieloruského klubu Neman Grodno. Aj v Bielorusku to bolo pre Jána Homéra úspešné pôsobenie. S klubom získal titul v bieloruskej lige. Po jednej sezóne v klube Neman Grodno prestúpil do kazašského klubu Saryarka Karaganda, ktorý hráva nižšiu ruskú ligu VHL. Ajv tejto sezóne získal s klubom titul. Od sezóny 2014/15 podpísal zmluvu s ruským klubom Buran Voronež v rovnakej súťaži. 

Pred sezónou 2015/16 sa vrátil do slovenskej extraligy. Sezónu začal v klube HC 05' Banská Bystrica, ale po troch zápasoch prestúpi do klubu MsHK Žilina. Sezónu 2016/17 opäť začal v zahraničí, v klube Saale Bulls Halle 04 v súťaži Oberliga Nord, čo je 3. nemecká liga. Počas sezóny sa, ale vrátil do slovenskej extraligy. Zmluvu podpísal s klubom HKM Zvolen. 

 Osobné úspechy 

1. hokejová liga SR 

Sezóna 1998/99
Víťaz ligy s klubom HK Spartak Dubnica nad Váhom

Extraliga SR 

Sezóna 2003/04
Víťaz ligy s klubom Dukla Trenčín

Sezóna 2006/07
Najviac gólov medzi obrancami v klube Dukla Trenčín po základnej časti - 12 gólov

Sezóna 2009/10
Víťaz ligy s klubom HC Košice

Sezóna 2010/11
Víťaz ligy s klubom HC Košice

Sezóna 2015/16
Najviac gólov medzi obrancami v klube MsHK Žilina po základnej časti - 6 gólov

Belarusian Open League

Sezóna 2012/13
Víťaz ligy s klubom Neman Grodno
Najviac gólov medzi obrancami v klube po základnej časti - 11 gólov

VHL

Sezóna 2013/14
Víťaz ligy s klubom Saryarka Karaganda
Najviac asistencií medzi obrancami v klube v play-off - 10 asistencií
Vyhlásený za obrancu mesiaca apríl

Sezóna 2014/15
Najviac gólov medzi obrancami v klube Buran Voronezh po základnej časti - 5 gólov
Najviac bodov v kanadskom bodovaní medzi obrancami v klube po základnej časti - 12 bodov za 5 gólov a 7 asistencií

  Štatistiky - Základná časť 
 Sezóna  Súťaž  Klub  Stretnutia  Góly  Asistencie  Body 1998/99   1. hokejová liga SR  HK Spartak Dubnica nad Váhom  10  0  2  2 1998/99   Extraliga SR  HK Spartak Dubnica nad Váhom  1  0  0  0 1999/00   Extraliga ČR  HC Barum Continental Zlín  26  1  6  7 1999/00   1. hokejová liga ČR  SK Horácka Slávia Třebíč  3  0  0  0 1999/00   1. hokejová liga ČR  HC Prostějov  14  1  1  2 2000/01   Extraliga ČR  HC Continental Zlín  11  1  1  2 2000/01   1. hokejová liga ČR  HC Prostějov  26  0  2  2 2001/02   Extraliga ČR  HC Continental Zlín  32  0  1  1 2001/02   1. hokejová liga ČR  HC Prostějov  24  4  4  8 2002/03   Extraliga ČR  HC Hamé Zlín  20  0  1  1 2002/03   1. hokejová liga ČR  HC Prostějov  13  2  3  5 2003/04   Extraliga SR  Dukla Trenčín  52  5  4  9 2004/05   Extraliga SR  Dukla Trenčín  16  1  2  3 2004/05   Extraliga SR  HK 36 Skalica  2  0  0  0 2004/05   Extraliga SR  HK Dubnica nad Váhom  7  0  1  1 2004/05   1. hokejová liga SR  ŠHK 37 Piešťany  5  0  1  1 2005/06   Extraliga SR  Dukla Trenčín  39  7  7  14 2006/07   Extraliga SR  Dukla Trenčín  53  12  16  28 2007/08   Extraliga SR  Dukla Trenčín  53  8  14  22 2008/09   Extraliga SR  HC Košice  2  2  0  0 2008/09   Extraliga SR  Dukla Trenčín  51  5  14  19 2009/10   Extraliga SR  HC Košice  5  0  0  0 2010/11   Extraliga SR  HC Košice  57  5  21  26 2011/12   Extraliga SR  HC Košice  54  4  17  21 2012/13   Belarusian Open League  Neman Grodno  41  11  14  25 2013/14   VHL  Saryarka Karaganda  40  1  8  9 2014/15   VHL  Buran Voronež  51  5  7  12 2015/16   Extraliga SR  HC 05' iClinic Banská Bystrica  3  0  0  0 2015/16   Extraliga SR  MsHK Žilina  35  6  9  15 2016/17   Oberliga Nord  Saale Bulls Halle 04  22  2  12  14 2016/17   Extraliga SR  HKM Zvolen  13  0  1  1

 Štatistiky - Play-off 

 Sezóna  Súťaž  Klub  Stretnutia  Góly  Asistencie  Body 1997/98   Baráž o Extraligu SR  HK Spartak Dubnica nad Váhom  1  0  0  0 1999/00   Extraliga ČR  HC Barum Continental Zlín  4  0  0  0 2000/01   1. hokejová liga ČR  HC Prostějov  4  0  1  1 2001/02   Extraliga ČR  HC Continental Zlín  9  0  0  0 2001/02   1. hokejová liga ČR  HC Prostějov  3  0  1  1 2002/03   1. hokejová liga ČR  HC Prostějov  8  1  0  1 2004/05   Baráž o Extraligu SR  HK Dubnica nad Váhom  6  0  2  2 2006/07   Extraliga SR  Dukla Trenčín  14  0  6  6 2007/08   Extraliga SR  Dukla Trenčín  14  3  8  11 2008/09   Extraliga SR  Dukla Trenčín  2  0  0  0 2009/10   Extraliga SR  HC Košice  16  0  2  2 2010/11   Extralliga SR  HC Košice  14  1  4  5 2011/12   Extraliga SR  HC Košice  16  2  4  6 2012/13   Belarusian Open League  Neman Grodno  12  1  3  4 2013/14   VHL  Saryarka Karaganda  19  0  10  10 2014/15   VHL  Buran Voronež  6  0  1  1 2015/16   Extraliga SR  MsHK Žilina  1  0  0  0 2016/17   Extraliga SR  HKM Zvolen  4  0  0  0

 Reprezentačná kariéra 

 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 1997/98  Slovensko 18  Majstrovstvá Sveta do 18 rokov   Mora, Malung  6  0  0  0  6. miesto 2006/07  Slovensko  Prípravné stretnutia  -  6 0  0  0  -

 Externé odkazy 


Kategória:Slovenskí hokejisti
Kategória:Hráči HC Košice
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči Neman Grodno
Kategória:Hráči HC Zlín
Kategória:Hráči HK Skalica
Kategória:Hráči HC Banská Bystrica
Kategória:Hráči HKm Zvolen
Kategória:Hráči MsHK Žilina
Kategória:Hráči ŠHK 37 Piešťany
Kategória:Hráči JKH GKS Jastrzębie
Kategória:Osobnosti z Dubnice nad Váhom